Aart

D'Aart oder d'Spezies ass d'Grondeenheet vum System vun de Liewewiesen. D'Individue vun enger Aart bilden eng natierlech Fortplanzungsgemeinschaft, där hir Nokomme fruchtbar sinn a sech net mat aneren Aarte vermëschen. Wann et trotzdeem eng Kéier virkënnt, datt zwou verschidden Aarte sech vermëschen, da sinn hir Nokommen Hybriden.

De Carl von Linné huet a sengem Wierk, dem Systema naturae, de Grondstee vun der wëssenschaftlecher Nomenklatur geluecht, andeems hien d'Taxonomie, eng binär Nomenklatur, agefouert huet an domat d'Grondlag geschaf vun der botanescher Fachsprooch.

De wëssenschaftlechen Numm vun enger Aart (Aartennumm) gëtt deemno op Latäin geschriwwen a setzt sech aus engem éischten Deel, den Numm vun der Gattung (Gattungsnumm), an engem zweeten Deel, an der Zoologie Aartzousaz oder spezifeschen Aartennumm genannt, an der Botanik Aart-Epitheton (pl. Epitheta), zesummen. Zum wëssenschaftlech Numm gehéiert och den Numm vum Auteur (dacks gekierzt), an der Zoologie kënnt nach d'Joer derbäi, an deem d'Aart beschriwwe gouf. Dëst erlaabt et, fir Synonymmen auserneenzehalen.

D'Aarte kënnen nach an Ënneraarten agedeelt ginn. Sou ass z. B. d'Hauskaz eng Ënneraart vun der wëller Kaz.

Ënner Vernakularnumm bzw. Trivialnumm, oder laténgesch "Nomen triviale", versteet een an der biologescher Nomenklatur déi regional- oder landessproochlech Bezeechnung fir en Taxon amplaz vu sengem wëssenschaftlechen Numm.

+ Beispiller vun Aartnimm an der Botanik Vernakularnumm  Wëssenschaftlechen Numm  Gattungsnumm  Aart-Epitheton  Ënneraart Risebiereklo  Heracleum mantegazzianum Somm. et Lev.  Heracleum  mantegazzianum  --- Éisträichesch Schwaarzkifer  Pinus nigra Arnold subsp. nigra  Pinus  nigra  nigra an der Zoologie Vernakularnumm  Wëssenschaftlechen Numm  Gattungsnumm  Artzousaz, Spezifeschen Aartennumm  Ënneraart Nilgäns  Alopochen aegyptiaca (Linnaeus, 1766)  Alopochen  aegyptiaca  ---  Asiatesch Runn mat schwaarzem Thorax  Vespa velutina subsp. nigrithorax du Buysson, 1905  Vespa  velutina  nigrithorax 

 Kuckt och 
 Biologesch Systematik

Kategorie:Systematik (Biologie)